21/06/2010 | Administración LocalMunicipal
Teo
Decreto de modificación de competencias

Res 248/10 O Alcalde do Ilmo. Concello de Teo con data de hoxe resolveu: Visto o Decreto ditado por esta Alcaldía con data de 03/07/2007 (nº 257/2007), relativo á delegación de facultades na Xunta de Goberno Local. Considerando que resulta preciso facer algunhas modificacións no citado Decreto aos efectos de axilizar a tramitación de determinados expedientes como os de utilización de bens de dominio público municipal mediante a entrada de vehículos a través de beirarrúas e por reserva da vía pública para aparcadoiro exclusivo, carga e descarga de mercadorías de calquera clase, e os expedientes de contratación, sendo igualmente convinte, neste último caso, adaptar o Decreto citado á normativa ditada con posterioridade ao mesmo, en concreto á Lei 30/2007, do 30 de outubro, de Contratos do Sector Público (LCSP) e ao Real Decreto 817/2009, de 30 de outubro, de Contratos do Sector Público (RCSP). Considerando que segundo o citado Decreto a competencia en materia de contratación (e concesións) correspóndelle á Alcaldía cando o importe non supere os 150.000 € así como cando supere os 600.000 €. Considerando que a Lei 30/2007, do 30 de outubro, derrogou o apartado ñ) do artigo 21.1. da Lei 7/1985, de 2 de abril, Reguladora das Bases do Réxime Local. Vista a disposición adicional segunda da citada Lei, a distribución competencial contida na mesma no ámbito tanto da contratación como da concesión de bens, así como a regulación que o citado texto legal conten dos diferentes procedementos de contratación en función da súa contía. Considerando, por outra parte, que segundo o Decreto da Alcaldía de delegación de facultades, a concesión de licenzas foi obxecto de delegación na Xunta de Goberno Local, salvo que as leis sectoriais llas atribúan expresamente ao Pleno. Considerando que, tras a posta en marcha dos expedientes de utilización de bens de dominio público municipal mediante a entrada de vehículos a través de beirarrúas e por reserva da vía pública para aparcadoiro exclusivo, carga e descarga de mercadorías de calquera clase, a competencia delegada no seu día na Xunta de Goberno Local da lugar, en ocasións, a retrasos na tramitación dos diversos expedientes, tendo en conta as datas de celebracións das sesións do citado órgano colexiado, sendo polo tanto máis operativo que pola alcaldía se ostentara esa competencia que orixinariamente lle corresponde, co fin de conseguir unha maior celeridade na tramitación dos expedientes en cuestión, atendendo así de xeito máis satisfactorio ás demandas dos cidadás neste ámbito, debéndose a estes efectos proceder igualmente a modificar o artigo 6 da ordenanza fiscal reguladora da taxa en cuestión. Considerando que de conformidade co disposto nos artigos 5, 7 e 10 do ROM, 21.3 e 23.2. b) da Lei 7/1985, de 2 de abril, Reguladora das Bases do Réxime Local, nos artigos 43 e 44 do R. D 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en concordancia coas previsións da lexislación autonómica de réxime local contidas na Lei 5/97, de 22 de xullo, de Administración Local de Galicia, o Alcalde pode delegar o exercicio das súas atribucións coas limitacións establecidas nos artigos citados. En virtude do exposto e de acordo coa normativa citada, Primeiro.- Modificar o Decreto desta Alcaldía de delegación de competencias na Xunta de Goberno Local, de data 03/07/2007 (nº 257/2007), nos seus apartados 1 e 4, quedando os mesmos coa seguinte redacción: “1.- Os contratos de obras, de subministro, de servizos, de xestión de servizos públicos, os contratos administrativos especiais e os contratos privados cando o seu importe non supere o 10 por cen dos recursos ordinarios do orzamento nin, en calquera caso, a contía de seis millóns de euros, incluidos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada, reservándose o Alcalde a facultade de contratar cando nas mesmas condicións o importe non supere os 200.000 euros. A adxudicación de concesións sobre os bens da Entidade local cando o seu valor non supere o 10 por cen dos recurso ordinarios do orzamento nin o importe de tres millóns de euros, reservándose o Alcalde a facultade para adxudicar cando nas mesmas condicións o importe non supere os 200.000 euros”. “4.- A concesión de licenzas, salvo que as leis sectoriais llas atribúan expresamente ao Pleno, reservándose o Alcalde a competencia para o outorgamento das licenzas de utilización das vías públicas mediante a entrada de vehículos a través de beirarrúas e por reserva da vía pública para aparcadoiro exclusivo, carga e descarga de mercadorías de calquera clase.” Segundo.- O presente Decreto surtirá efecto dende o día da súa data, sen perxuizo da súa preceptiva publicación no Boletín Oficial da Provincia, e sen que afecte aos procedementos de contratación xa iniciados con anterioridade á data do presente, que seguirán rexéndose polo Decreto vixente no momento de iniciarse o procedemento en cuestión, non afectando así mesmo aos expedientes de concesión de licenzas de utilización das vías públicas ata que entre en vigor a modificación da ordenanza fiscal reguladora da taxa correspondente. Terceiro.- Notificar o presente aos membros da Xunta de Goberno Local aos efectos do previsto no artigo 7 do ROM e 114 do ROF. Teo a 15 de abril de 2010 O Alcalde A Secretaría Xeral Amalia Lucia Perise Racheva Diego Ramon Tabeira Taneva